CELEX: 52015PC0186
Language: sk
Date: 2015-05-04
Title: Návrh ROZHODNUTIE RADY o pozícii, ktorá sa má prijať v mene Európskej únie v Spoločnom výboru EHP k zmene prílohy II (Technické predpisy, normy, skúšky a certifikácia) k Dohode o EHP (Batérie a akumulátory)

EURÓPSKA KOMISIA
            V Bruseli4. 5. 2015
            COM(2015) 186 final
            2015/0097(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej úniev Spoločnom výboru EHP k zmene prílohy II (Technické predpisy, normy, skúšky a certifikácia) k Dohode o EHP(Batérie a akumulátory)
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP. 
            
            
               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť prílohu II (Technické predpisy, normy, skúšky a certifikácia) k Dohode o EHP tak, aby sa do Dohody o EHP začlenila smernica Európskeho parlamentu a Rady 2013/56/EÚ
                  1
               .
            
            
               Štáty EZVO, ktoré sú členmi EHP, navrhujú stanoviť pre Lichtenštajnsko výnimku  z článku 17 smernice 2006/66/ES zmenenej smernicou 2013/56/EÚ. Odôvodnenie predpokladaných úprav/plánovanej úpravy je uvedené ďalej v texte.
            
            
               V článku 17 smernice 2006/66/ES (zmenenej smernicou 2013/56/EÚ) sa členským štátom ukladá povinnosť zabezpečiť, aby bol každý výrobca registrovaný, a aby registrácia podliehala tým istým požiadavkám na konanie v súlade s prílohou IV k smernici 2006/66/ES.
            
            
               1. Právna situácia v Lichtenštajnsku
            
            
               Na základe Zmluvy o colnej únii
                  2
                (Zollvertrag) z roku 1923, ktorá nadobudla platnosť 1. januára 1924, je Lichtenštajnsko súčasťou švajčiarskeho colného územia. Podľa článku 4 zmluvy sa v Lichtenštajnsku uplatňujú švajčiarske colné predpisy, ako aj akékoľvek ďalšie švajčiarske federálne právne predpisy, ktorých uplatňovanie je nevyhnutné pre riadne fungovanie colnej únie. 
            
            
               Zmluva o colnej únii je jediný právny základ, ktorý umožňuje švajčiarskym colným orgánom uplatňovať švajčiarske colné predpisy v Lichtenštajnsku. Lichtenštajnsko nemá svoje vlastné zákony alebo predpisy v tejto oblasti. Aj z hľadiska technických colných záležitostí a z hľadiska štatistiky v oblasti zahraničného obchodu sa Lichtenštajnsko vo všeobecnosti z dôvodu colnej únie považuje za územie Švajčiarska, a preto sa zvyčajne neuvádza ako samostatný štát na účely colných konaní v medzinárodnom kontexte. Všetky právne predpisy, nariadenia a administratívne dohody atď. v rámci colnej únie, ktoré sa prostredníctvom Švajčiarska vzťahujú aj na Lichtenštajnsko, sú uvedené v prílohách a uverejnené v zbierke zákonov Lichtenštajnska (Liechtensteinisches Landesgesetzblatt) s cieľom zabezpečiť právnu istotu pre hospodárske subjekty v Lichtenštajnsku. Prílohy sa priebežne aktualizujú, akonáhle dôjde k príslušným zmenám vo švajčiarskych zákonoch a predpisoch.
            
            
               V dôsledku toho sa švajčiarsky zákon o chemikáliách z 15. decembra 2000, ChemA, (Chemikaliengesetz vom 15. Dezember 2000) a švajčiarsky predpis o znižovaní chemických rizík z 18. mája 2005, ORRChem, (Chemikalien-Risiko-Reduktionsverordnung vom 18. Mai 2005, ChemRRV) uplatňujú rovnako vo Švajčiarsku aj v Lichtenštajnsku. V prílohe 2.15 ORRChem sú stanovené konkrétne pravidlá v súvislosti s batériami, t.j. povinnosť vracania a spätného prevzatia, zahrnutia poplatku za likvidáciu do ceny a nahlasovacia povinnosť výrobcov batérií. Švajčiarske pravidlá, pokiaľ ide o batérie, sú rovnocenné európskym ustanoveniam. Zmeny smernice 2006/66/ES sa preberajú rovnako ako v prípade ustanovení smernice 2013/56/EÚ. Vzhľadom na uplatniteľnosť ORRChem v Lichtenštajnsku je presadzovanie, pokiaľ ide o Lichtenštajnsko, čiastočne vo výlučnej právomoci švajčiarskych orgánov alebo organizácií vymenovaných švajčiarskymi orgánmi (pozri bod 6 prílohy 2.15 k ORRChem). Organizácia menovaná švajčiarskymi orgánmi, ktorá pôsobí v oblasti poplatkov za likvidáciu použitých batérií, je INOBAT (Interessenorganisation Batterieentsorgung).
            
            
               V rámci súčasnej švajčiarskej ohlasovacej povinnosti je stanovené, že výrobcovia batérií musia organizácii INOBAT v súlade s jej požiadavkami ohlasovať množstvo batérií, pričom musia uviesť najmä typy batérií a obsah znečisťujúcich látok (pozri bod 6.3 prílohy 2.15 k ORRChem). Požiadavky v registračnom formulári INOBAT sú takmer identické s požiadavkami podľa prílohy IV k smernici 2006/66/ES (zmenenej smernicou 2013/56/EÚ). Ako je upravené zákonom, výrobcovia spotrebičov, ktoré zahŕňajú batérie/sú predávané spolu s batériami, majú možnosť zvoliť si medzi organizáciou INOBAT alebo tretími stranami, ktoré prevzali zodpovednosť za poplatok a ohlasovaciu povinnosť. Tieto tretie strany sú viazané zmluvou s INOBAT. Od spoločností, ktoré nespĺňajú svoju registračnú a ohlasovaciu povinnosť, vyžaduje INOBAT, aby sa zaregistrovali na základe údajov poskytnutých colnými orgánmi. Švajčiarsky systém zjednodušuje registráciu, ohlasovanie a výber poplatkov, pričom zároveň garantuje úplnú registráciu všetkých výrobcov. 
            
            
               2. Hospodársky význam batérií a akumulátorov, ktoré patria do rozsahu pôsobnosti smernice 2006/66/ES, v Lichtenštajnsku
            
            
               Podľa článku 2 smernice 2006/66/ES sa táto smernica vzťahuje na všetky typy batérií a akumulátorov bez ohľadu na ich tvar, objem, hmotnosť, materiálové zloženie alebo použitie (s určitými výnimkami uvedenými v článku 2 ods. 2). 
            
            
               Lichtenštajnsko je veľmi malá krajina s rozlohou 160 km² a približne 37 000 obyvateľmi a na jeho území údajne nemajú sídlo žiadne spoločnosti, ktoré vyrábajú batérie. Vzhľadom na malú rozlohu krajiny a relatívnu veľkosť vnútroštátneho trhu sa zdá, že neexistuje žiadny hospodársky záujem výrobcov vyrábať batérie a akumulátory v Lichtenštajnsku. 
            
            
               Len niekoľko spoločností so sídlom v Lichtenštajnsku (spolu 16) do súčasnej doby dováža batérie. Keďže v Lichtenštajnsku sa uplatňuje švajčiarska registračná povinnosť , tieto spoločnosti boli zapísané do švajčiarskeho registračného systému. 
            
            
               Preto by zavedenie vlastného registračného systému údajne vytváralo pre Lichtenštajnsko a jeho niekoľkých dovozcov batérií neprimeranú záťaž, najmä pri zohľadnení čisto formálnych rozdielov medzi švajčiarskym a európskym registračným formulárom.
            
            
               V tejto súvislosti vzhľadom na špecifický právny a skutkový stav, ako je opísané vyššie, Lichtenštajnsko žiada o úpravu smernice 2013/56/EÚ, ktorou sa mení smernica 2006/66/ES. Zmyslom úpravy, ktorú navrhli štáty EZVO, ktoré sú členmi EHP, je, aby sa článok 17 smernice 2006/66/ES, v znení (jej) zmien, neuplatňoval na Lichtenštajnsko.
            
            
               3.PRÁVNE PRVKY NÁVRHU
            
         
         
            
               Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam. 
            
            
               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.
            
            
               2015/0097 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má prijať v mene Európskej únie
                  v Spoločnom výboru EHP k zmene prílohy II (Technické predpisy, normy, skúšky a certifikácia) k Dohode o EHP
                  (Batérie a akumulátory)
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 192 ods. 1 a článok 218 ods. 9,
            
            
               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  3
               , a najmä na jeho článok 1 ods. 3,
            
            
               so zreteľom na návrh Európskej komisie,
            
            
               keďže:
            
            
               (1)Dohoda o Európskom hospodárskom priestore
                  4
                (ďalej len „Dohoda o EHP“) nadobudla platnosť 1. januára 1994.
            
            
               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha II (Technické predpisy, normy, skúšky a certifikácia) k tejto dohode (ďalej len „príloha II“).
            
            
               (3)Smernica Európskeho parlamentu a Rady 2013/56/EÚ
                  5
                sa má začleniť do Dohody o EHP.
            
            
               (4)Smernicou Európskeho parlamentu a Rady 2013/56/EÚ sa zrušuje rozhodnutie Komisie 2009/603/ES
                  6
                začlenené do Dohody o EHP, a preto sa odkaz naň v rámci Dohody o EHP vypúšťa.
            
            
               (5)Vzhľadom na špecifický právny a skutkový stav v Lichtenštajnsku sa článok 17 smernice 2006/66/ES, zmenenej smernicou 2013/56/EÚ, neuplatňuje na Lichtenštajnsko.
            
            
               (6)Príloha II k Dohode o EHP by sa preto mala zodpovedajúcim spôsobom zmeniť.
            
            
               (7)Pozícia Únie v Spoločnom výbore EHP by mala vychádzať z pripojeného návrhu rozhodnutia,
            
            
               PRIJALA TOTO ROZHODNUTIE: 
            
            
               Článok 1
            
         
         
            
               Pozícia, ktorá sa má prijať v mene Európskej únie v Spoločnom výbore EHP k navrhovanej zmene prílohy II k Dohode o EHP o Technických predpisoch, normách, skúškach a certifikácii, je založená na návrhu rozhodnutia Spoločného výboru EHP pripojenom k tomuto rozhodnutiu.
            
            
               Článok 2
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Smernica Európskeho parlamentu a Rady 2013/56/EÚ z  20. novembra 2013, ktorou sa mení smernica Európskeho parlamentu a Rady 2006/66/ES o batériách a akumulátoroch a použitých batériách a akumulátoroch, pokiaľ ide o uvádzanie prenosných batérií a akumulátorov, ktoré obsahujú kadmium a sú určené na použitie v bezšnúrových elektrických nástrojoch, a gombíkových článkov s nízkym obsahom ortuti na trh, a ktorou sa zrušuje rozhodnutie Komisie 2009/603/ES, Ú. v. EÚ L 329, 10.12.2013, s. 5.
               
               
                  
                     (2)
                  Zmluva o colnej únii z 29. marca 1923 medzi Švajčiarskom a Lichtenštajnskom (Zollvertrag, ZV; LR 0.631.112).
               
               
                  
                     (3)
                  Ú. v. ES L 305, 30.11.1994, s. 6. 
               
               
                  
                     (4)
                  Ú. v. ES L 1, 3.1.1994, s. 3. 
               
               
                  
                     (5)
                  Smernica Európskeho parlamentu a Rady 2013/56/EÚ z 20. novembra 2013, ktorou sa mení smernica Európskeho parlamentu a Rady 2006/66/ES o batériách a akumulátoroch a použitých batériách a akumulátoroch, pokiaľ ide o uvádzanie prenosných batérií a akumulátorov, ktoré obsahujú kadmium a sú určené na použitie v bezšnúrových elektrických nástrojoch, a gombíkových článkov s nízkym obsahom ortuti na trh, a ktorou sa zrušuje rozhodnutie Komisie 2009/603/ES, Ú. v. EÚ L 329, 10.12.2013, s. 5.
               
               
                  
                     (6)
                  Ú. v. EÚ L 206, 8.8.2009, s. 13.
               
            
      
    ---documentbreak--- 
      
         
               EURÓPSKA KOMISIA
            V Bruseli4. 5. 2015
            COM(2015) 186 final
            PRÍLOHA
            ROZHODNUTIE SPOLOČNÉHO VÝBORU EHP č. .../2015zktorým sa mení príloha II (Technické predpisy, normy, skúšky a certifikácia) k Dohode o EHP
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnom výboru EHP k zmene prílohy II (Technické predpisy, normy, skúšky a certifikácia) k Dohode o EHP (Batérie a akumulátory)
            
               
         
         
            
               PRÍLOHA
               
                  ROZHODNUTIE SPOLOČNÉHO VÝBORU EHP č. …/2015
               
                  z,
               
                  ktorým sa mení príloha II (Technické predpisy, normy, skúšky a certifikácia) 
                  k Dohode o EHP
            
            
               SPOLOČNÝ VÝBOR EHP,
            
            
               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
            
            
               keďže:
            
            
               (1)Smernica Európskeho parlamentu a Rady 2013/56/EÚ z  20. novembra 2013, ktorou sa mení smernica Európskeho parlamentu a Rady 2006/66/ES o batériách a akumulátoroch a použitých batériách a akumulátoroch, pokiaľ ide o uvádzanie prenosných batérií a akumulátorov, ktoré obsahujú kadmium a sú určené na použitie v bezšnúrových elektrických nástrojoch, a gombíkových článkov s nízkym obsahom ortuti na trh, a ktorou sa zrušuje rozhodnutie Komisie 2009/603/ES
                  1
               , sa má začleniť do Dohody o EHP.
            
            
               (2)Smernicou 2013/56/EÚ Európskeho parlamentu a Rady sa zrušuje rozhodnutie Komisie 2009/603/ES
                  2
                začlenené do Dohody o EHP, a preto sa odkaz naň v rámci Dohody o EHP vypúšťa.
            
            
               (3)Príloha II k Dohode o EHP by sa preto mala zodpovedajúcim spôsobom zmeniť.
            
            
               PRIJAL TOTO ROZHODNUTIE:
            
            
               Článok 1
            
            
               Kapitola XV prílohy II k Dohode o EHP sa mení takto:
            
            
               1.V bode 12x (smernica Európskeho parlamentu a Rady 2006/66/ES) sa dopĺňa tento text:
            
            
               „–32013 L 0056: smernica Európskeho parlamentu a Rady 2013/56/EÚ z 20. novembra 2013 (Ú. v. EÚ L 329, 10.12.2013, s. 5).
            
            
               Ustanovenia smernice sa na účely tejto dohody vykladajú s týmito úpravami:
            
            
               Článok 17 sa nevzťahuje na Lichtenštajnsko.“
            
            
               2.Text bodu 12zt (rozhodnutie Komisie 2009/603/ES) sa vypúšťa.
            
            
               Článok 2
            
            
               Znenie smernice 2013/56/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
            
            
               Článok 3
            
            
               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP?.
            
         
         
            
               
                  3Článok 4
            
            
               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
            
            
               V Bruseli […].
            
            
               
                     Za Spoločný výbor EHP
               
               
                     predseda
                     
                     
                     
                     tajomníci
                     Spoločného výboru EHP
                     
               
            
         
         
            
                  
                     (1)
                  Ú. v. EÚ L 329, 10.12.2013, s. 5.
               
               
                  
                     (2)
                  Ú. v. EÚ L 206, 8.8.2009, s. 13.
               
               
                  
                     (3)
                  [Ústavné požiadavky neboli oznámené.] [Ústavné požiadavky boli oznámené.]